Bergen - Oslo järel suuruselt ja tähtsuselt teine linn Norras, endine kuulus Hansalinn. Bergen asuvat seitsme mäe vahel, kuid nende mägede üleslugemiseks peab lootma ebaharilikult selgele ilmale. Lugematutest tulekahjudest hoolikalt taastatud kaldapealne puitkvartal Bryggen on turistide lemmikpaik ja Bergeni tuntuim vaade. Sealsamas lähedal sadamas peetakse kuulsat kalaturgu Torgetit. Lisaks Bergenhusi keskaegsetele kindlusele tasub külastada akvaariumit. Bergeni lähistel kirjutas on oma surematud teosed Edvard Grieg. Pidevalt tibutav vihm ja Põhja-Atlandi hoovusest tingitud pehme kliima on soodsad rododendronite kasvuks ning tuhanded-tuhanded õied annavad linnale kordumatu kauniduse. Bergen on nagu mõnedki muud lääneranniku linnad loodud eeskätt mere poolt tulemiseks, tänapäevane maanteeühendus on suhteliselt hiljutine. Kuna mäed on karmid, siis järgneb üks tunnel teisele - lugege, kui palju kokku saate! Siinne norra keel nynorsk kõlab pisut teisiti ülejäänud riigi "raamatukeele" bokmaliga võrreldes. Skandinaaviamaadele omaselt saate asjad mugavalt aetud ka inglise ja saksa keeles väljendudes.